**MINISTERUL MEDIULUI, APELOR ȘI PĂDURILOR**

****

**Ordin nr. ………../ …………..**

**privind modificarea și completarea anexei nr. 2 la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate, aprobată prin Ordinul ministrului mediului, apelor și pădurilor nr. 1736/2022**

Luând în considerare Referatul de aprobare al Administraţiei Fondului pentru Mediu nr. ……………………………. pentru modificarea și completarea anexei nr. 2 la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate, aprobată prin Ordinului ministrului mediului, apelor și pădurilor nr. 1736/2022,

ţinând cont de prevederile art. 7^2 alin. (1) din Hotărârea Guvernului nr. 788/2007 privind stabilirea unor măsuri pentru aplicarea [Regulamentului Parlamentului European şi al Consiliului (CE) nr. 1.013/2006](file:///C:\eurolegis\ro\index\act\60560#A0) privind transferul de deşeuri, cu modificările şi completările ulterioare,

în temeiul art. 7^2 alin. (2) din Hotărârea Guvernului nr. 788/2007 privind stabilirea unor măsuri pentru aplicarea [Regulamentului Parlamentului European şi al Consiliului (CE) nr. 1.013/2006](file:///C:\eurolegis\ro\index\act\60560#A0) privind transferul de deşeuri, cu modificările şi completările ulterioare, al art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare,

ministrul mediului, apelor şi pădurilor emite prezentul ordin.

**ORDIN:**

**Art****. I -** Anexa nr. 2 la Procedura de înregistrare, raportare și declarare a operatorilor economici care introduc deşeuri în ţară pentru a fi valorificate, aprobată prinOrdinului ministrului mediului, apelor și pădurilor nr. 1736/2022, publicat în Monitorul Oficial al României, Partea I, nr. 637 din 28 iunie 2022, se modifică și se completează după cum urmează:

**1. La articolul 3,** **alineatul (2) se modifică și va avea următorul cuprins:**

”(2) Ori de câte ori termenii și condițiile din cererea de înregistrare sau din documentele atașate cererii se modifică, operatorii economici sunt obligați să notifice AFM cu privire la aceste modificări prin platforma SIATD.”

**2. La articolul 3, după alineatul (3) se introduc patru noi alineate, alineatele (4) – (7), cu următorul cuprins:**

”(4) În cazul în care comisarii Gărzii Naționale de Mediu constată că operatorul economic nu mai îndeplinește cerințele prevăzute în actele de reglementare emise de autoritatea competentă pentru protecția mediului, care au stat la baza înregistrării în registrul ROAFM sau că instalația de valorificare deținută nu mai poate servi scopului pentru care a fost concepută/proiectată/construită, notifică Adminstrația Fondului pentru Mediu în vederea blocării temporare a accesului in contul din modulul ROAFM al aplicației SIATD al operatorului economic respectiv, până la remedierea cauzelor care au condus la blocarea accesului.

(5) Pe perioada blocării temporare a accesului în cont este interzisă desfășurarea activității de introducere a deșeurilor în țară pentru a fi valorificate de către operatorul economic respectiv.

(6) La eliminarea cauzelor care au condus la blocarea temporară a accesului în cont, comisarii Gărzii Naționale de Mediu notifică AFM, în vederea deblocării accesului în cont.

(7) În cazul anulării autorizației de mediu care a stat la baza îregistrarii în registrul ROAFM, AFM blochează temporar accesul operatorului economic în contul din registrul ROAFM, până la emiterea unei noi autorizații de mediu care să permită deblocarea accesului în cont, daca este cazul.”

**Art. II**  - Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Mircea FECHET**